[{"text_idx": "#000001", "text": "Errepidea itxita egongo den eremuko bizilagunei soilik baimenduko zaie errepide zati honetan ibiltzea."}, {"text_idx": "#000002", "text": "Gogoan izan, iragan astean Gipuzkoako Foru Aldundiak zabaldutako oharrari. Datozen bost gauetan, gaur bertan hasita, itxita egongo da N-634 ere-idea Atxegaldetik hasi eta Orioko Txankako biribilgunera arte. Tarte horretan zehar \"bide ertzeko zuhaitzak inausi eta moztu behar ditu hainbat puntutan\".Horregatik, itxi egingo dute N-634 errepidea \"Atxegaldetik hasi eta Orioko Txankako biribilgunera bitartean\". Lanak martxoaren 6tik 7rako gauean hasiko dira, 4 laneguneko iraupenarekin. Martxoaren 9tik 10rako gauean amaituko dira eta errepidea garbi geratuko da asteburuan zehar."}, {"text_idx": "#000003", "text": "Bertan bizi direnentzako oharra\"N-634 errepideko galtzada erabat moztuko da lan horiek egiteko, Usurbilgo N-634-4 lotunetik Txankako N-634-O lotuneara, gauez (22:00etatik 6:00etara), eta ordezko bidea AP-8 (Orio\u2013Donostia) errepidea izango da. Eremu horretan bizi diren partikularrei gauero lan egiten den lan-punturaino joateko baimena emango zaie, baina adierazi behar da AP-8 errepidetik desbideratu behar dutela, baldin eta beren bizilekua hortik harago badago\"."}, {"text_idx": "#000004", "text": "Txikierdi eta Troiako lanen berririk ezOtsailaren 28an amaitzekoa zen Txikierdi eta Troia arteko obra. Baina semaforo-sistemak bere horretan dirau oraindik. Diputazioarekin harremanetan jarri ginen aste hasieran baina ez dugu erantzunik jaso oraindik."}]